b'\n_START_ARTICLE_\nVstop Albanije v Evropsko unijo\n_START_PARAGRAPH_\nVstop Albanije v Evropsko unijo je proces pridru\xc5\xbeevanja Republike Albanije v Evropsko unijo. Od leta 2014 je dr\xc5\xbeava tudi uradna kandidatka za pristop.\n_START_SECTION_\nPostopek\n_START_PARAGRAPH_\nUradno je Republika Albanija pro\xc5\xa1njo za \xc4\x8dlanstvo v Evropski uniji podala 24. aprila 2009. Pro\xc5\xa1njo je Evropski svet odobril 16. novembra istega leta, Evropsko komisijo pa pozval, naj poda svoje mnenje. Komisija je \xc4\x8dez eno leto, natan\xc4\x8dneje 9. novembra 2010 ocenila, da se bodo lahko pristopna pogajanja za\xc4\x8dela, ko bo Republika Albanija izpolnila vse zahteve, ki so na tej stopnji zahtevane za pogajanja za \xc4\x8dlanstvo.\n_START_SECTION_\nDodelitev statusa kandidatke\n_START_PARAGRAPH_\n\xc4\x8cez dve leti, oktobra 2012 je Komisija predlagala, da se Albaniji dodeli status dr\xc5\xbeave kandidatke za \xc4\x8dlanstvo v Evropski uniji, \xc4\x8de bo izvedla zahtevane ukrepe. Status je bil Albaniji dodeljen na zasedanju Evropskega sveta 26. in 27. junija 2014, po objavi poro\xc4\x8dila o napredku pri izvajanju reforme pravosodja ter zatiranju korupcije in organiziranega kriminala._NEWLINE_V poro\xc4\x8dilu o stanju Republike Albanije za leto 2015 je komisija ugotovila, da je dr\xc5\xbeava dosegla napredek pri izpolnjevanju politi\xc4\x8dnih meril za \xc4\x8dlanstvo. Svet za splo\xc5\xa1ne zadeve je prizadevanja Albanije glede izvajanja reform pohvalil, a opozoril, je reforma sodstva \xc5\xa1e vedno klju\xc4\x8dna naloga._NEWLINE_Svet za splo\xc5\xa1ne zadeve EU je 26. junija 2018 sprejel sklepe o stabilizacijsko-pridru\xc5\xbeitvenem procesu EU-Zahodni Balkan, ki vklju\xc4\x8duje tudi Albanijo. Evropski svet je 28. junija 2018 te sklepe potrdil.'